Proposta għal DEĊIŻJONI TAL-KUNSILL dwar il-Pożizzjoni tal-Unjoni Ewropea rigward ir-Regoli ta’ Proċedura tal-Kumitat tal-FSE, il-Kumitat dwar il-Kooperazzjoni Doganali u l-Kumitat Konġunt tal-Iżvilupp previst fil-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati Afrikani tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha, fuq in-naħa l-oħra /* COM/2013/086 final - 2013/0053 (NLE) */





MEMORANDUM TA’ SPJEGAZZJONI 1. KUNTEST TAL-PROPOSTA Il-Ftehim Interim li jistabbilixxi qafas għal Ftehim ta' Sħubija Ekonomika (minn hawn 'il quddiem 'FSE interim') bejn l-Istati Afrikani tal-Lvant u tan-Nofsinhar (Eastern and Southern Africa States - ESA), fuq naħa, u l-Komunità Ewropea u l-Istati Membri tagħha fuq in-naħa l-oħra kien ġie ffirmat fid-29 ta' Awwissu 2009 u ġie applikat provviżorjament mill-14 ta’ Mejju 2012. L-Artikolu 64 tal-Ftehim jistabbilixxi Kumitat tal-FSE li għandu jkun responsabbli mill-amministrazzjoni tal-Ftehim u mit-twettiq ta' kwalunkwe kompitu msemmi fih. Il-Kumitat tal-FSE għandu jkun megħjun fit-twettiq ta’ dmirijietu mill-Kumitat dwar il-Kooperazzjoni Doganali, li huwa stabbilit skont l-Artikolu 41 tal-Protokoll 1 tal-Ftehim, u mill-Kumitat Konġunt tal-Iżvilupp, li huwa stabbilit skont l-Artikolu 52 tal-Ftehim. Il-Kumitat tal-FSE għandu jiddetermina r-regoli li jirregolaw l-organizzazzjoni u l-operat tiegħu kif ukoll ir-Regoli ta' Proċedura għaż-żewġ Sottokumitati. 2. RIŻULTATI TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT L-obbligu li jiġu stabbiliti r-Regoli ta' Proċedura huwa stipulat fl-FSE Interim. Il-Partijiet kollha fil-Ftehim ġew ikkonsultati u kien hemm qbil dwar it-test tar-Regoli ta' Proċedura li ġie approvat ad referendum minn erba' Stati Firmatarji tal-ESA (il-Madagaskar, il-Mawrizju, is-Seychelles, iż-Żimbabwe) fil-laqgħa inawgurali tal-Kumitat tal-FSE f'Ottubru 2012. Ma twettqitx valutazzjoni tal-impatt ta' din il-proposta minħabba li din l-inizjattiva ma għandhiex impatt ekonomiku, soċjali jew ambjentali dirett. 3. ELEMENTI ĠURIDIĊI TAL-PROPOSTA Il-proposta tinkludi abbozz ta' Deċiżjoni tal-Kunsill abbażi tal-Artikolu 218(9) tat-Trattat dwar il-Funzjonament tal-Unjoni Ewropea biex tiġi stabbilita pożizzjoni għall-Unjoni Ewropea. Fil-passat ġew adottati deċiżjonijiet simili biex ġew adottati r-regoli proċedurali ta' FSE. Din id-Deċiżjoni tal-Kunsill tinkludi bħala anness abbozz tad-Deċiżjoni li għandha tittieħed mill-Kumitat tal-FSE fl-2013. Din tal-aħħar tinkludi 3 annessi li jkopru, rispettivament, ir-regoli ta’ proċedura tal-Kumitat tal-FSE, tal-Kumitat dwar il-Kooperazzjoni Doganali, tal-Kumitat Konġunt tal-Iżvilupp. Dawn ir-regoli kollha kienu maqbula u approvati ad referendum b'erba' Stati Firmatarji tal-ESA fil-laqgħa inawgurali tal-Kumitat tal-FSE f'Ottubru 2012. 4. IMPLIKAZZJONI BAĠITARJA Limitata għan-nefqa amministrattiva. 2013/0053 (NLE) Proposta għal DEĊIŻJONI TAL-KUNSILL dwar il-Pożizzjoni tal-Unjoni Ewropea rigward ir-Regoli ta’ Proċedura tal-Kumitat tal-FSE, il-Kumitat dwar il-Kooperazzjoni Doganali u l-Kumitat Konġunt tal-Iżvilupp previst fil-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati Afrikani tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha, fuq in-naħa l-oħra IL-KUNSILL TAL-UNJONI EWROPEA, Wara li kkunsidra t-Trattat tal-Unjoni Ewropea u t-Trattat dwar il-Funzjonament tal-Unjoni Ewropea, u partikolarment l-Artikoli 207 u 209, flimkien mal-Artikolu 218(9) tiegħu, Wara li kkunsidra d-Deċiżjoni tal-Kunsill dwar l-iffirmar u l-applikazzjoni provviżorja tal-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati Afrikani tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha, fuq in-naħa l-oħra[1], Wara li kkunsidra l-proposta mill-Kummissjoni, Billi: (1) Il-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati Afrikani tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha, fuq in-naħa l-oħra ġie ffirmat fid-29 ta' Awwissu 2009 u beda jiġi provviżorjament applikat mill-14 ta’ Mejju 2012. (2) L-Artikolu 64 tal-Ftehim imsemmi jistabbilixxi Kumitat tal-FSE, li għandu jkun responsabbli mill-amministrazzjoni tal-Ftehim u mit-twettiq ta' kwalunkwe kompitu msemmi fih. (3) L-Artikolu 64 jipprevedi li l-Kumitat tal-FSE għandu jiddetermina r-regoli li jirregolaw l-organizzazzjoni u l-operat tiegħu. (4) Il-Kumitat tal-FSE għandu jkun megħjun fit-twettiq ta’ dmirijietu mill-Kumitat dwar il-Kooperazzjoni Doganali, li huwa stabbilit skont l-Artikolu 41 tal-Protokoll 1 tal-Ftehim, u mill-Kumitat Konġunt tal-Iżvilupp, li huwa stabbilit skont l-Artikolu 52 tal-Ftehim Interim. (5) L-Unjoni Ewropea għandha tiddetermina l-pożizzjoni li trid tittieħed fir-rigward tal-adozzjoni tar-Regoli ta’ Proċedura għall-Kumitat tal-FSE u żewġ Sottokumitati stabbiliti skont il-Ftehim, IDDEĊIEDA KIF ĠEJ: Artikolu 1 Il-pożizzjoni tal-Unjoni Ewropea fid-dawl tal-adozzjoni ta’ deċiżjoni tal-Kumitat tal-FSE prevista fil-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati Afrikani tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha, fuq in-naħa l-oħra, dwar ir-Regoli ta' Proċedura tiegħu għandhom ikunu bbażati fuq l-abbozz tad-deċiżjoni tal-Kumitat tal-FSE anness ma' din id-Deċiżjoni. Tibdil minuri fl-abbozz tad-Deċiżjoni jista' jiġi miftiehem mingħajr aktar deċiżjonijiet tal-Kummissjoni jew tal-Kunsill. Artikolu 2 Wara l-adozzjoni tagħha, id-Deċiżjoni tal-Kumitat tal-FSE għandha tiġi ppubblikata f’Il-Ġurnal Uffiċjali tal-Unjoni Ewropea. Artikolu 3 Din id-Deċiżjoni għandha tidħol fis-seħħ fil-jum tal-adozzjoni tagħha. Magħmul fi Brussell, Għall-Kunsill Il-President ANNESS DEĊIŻJONI Nru .../2013 Tal-Kumitat tal-FSE stabbilit mill-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati Afrikani tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha, fuq in-naħa l-oħra fir-rigward tal-adozzjoni tar-Regoli ta’ Proċedura tal-Kumitat tal-FSE, il-Kumitat dwar il-Kooperazzjoni Doganali u l-Kumitat Konġunt tal-Iżvilupp IL-KUMITAT TAL-FSE, Wara li kkunsidra l-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati Afrikani tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha, fuq in-naħa l-oħra (minn hawn 'il quddiem imsejjaħ il-“Ftehim”), iffirmat fi Grand Baie fid-29 ta' Awwissu 2009 u applikat provviżorjament mill-14 ta' Mejju 2012, u b'mod partikolari l-Artikolu 64 tiegħu, Billi: (1) Il-Ftehim jipprovdi li l-Kumitat tal-FSE għandu jiddetermina r-regoli li jirregolaw l-organizzazzjoni u l-operat tiegħu. (2) Il-Kumitat tal-FSE għandu jkun megħjun fit-twettiq ta’ dmirijietu mill-Kumitat dwar il-Kooperazzjoni Doganali, li huwa stabbilit skont l-Artikolu 41 tal-Protokoll 1 tal-Ftehim, u mill-Kumitat Konġunt tal-Iżvilupp, li huwa stabbilit skont l-Artikolu 52 tal-Ftehim Interim. IDDEĊIEDA KIF ĠEJ: Artikolu 1 1. Ir-regoli ta’ Proċedura tal-Kumitat tal-FSE huma stabbiliti kif stipulat fl-Anness I, ir-Regoli ta’ Proċedura tal-Kumitat dwar il-Kooperazzjoni Doganali fl-Anness II u r-Regoli ta’ Proċedura tal-Kumitat Konġunt tal-Iżvilupp fl-Anness III. 2. Dawn ir-Regoli huma mingħajr preġudizzju għal kwalunkwe regola speċjali prevista fil-Ftehim jew li tista’ tiġi deċiża mill-Kumitat tal-FSE. Artikolu 2 Din id-Deċiżjoni għandha tidħol fis-seħħ fi …. Magħmul fi (post), fi (data). ANNESS I REGOLI TA’ PROĊEDURA GĦALL-KUMITAT TAL-FSE stabbilit mill-Ftehim Interim li jistabbilixxi qafas għal Ftehim ta’ Sħubija Ekonomika bejn l-Istati Afrikani tal-Lvant u tan-Nofsinhar fuq naħa u l-Komunità Ewropea u l-Istati Membri tagħha, fuq in-naħa l-oħra Artikolu 1 Kamp ta’ applikazzjoni Ir-Regoli ta' Proċedura f'dan l-Anness għandhom japplikaw għall-proċedimenti ta’ kwalunkwe laqgħa tal-Kumitat tal-FSE. Artikolu 2 Komposizzjoni u President 1. Il-Kumitat tal-FSE huwa kompost, fuq naħa minn rappreżentanti tal-Parti tal-UE u fuq in-naħa l-oħra minn rappreżentanti tal-Istati Firmatarji mill-Afrika tal-Lvant u tan-Nofsinhar ("Stati Firmatarji tal-ESA")[2], f'livell Ministerjali jew f'livell uffiċjali għoli. 2. Ir-referenza għall-“Partijiet” fir-Regoli ta' Proċedura hija skont id-definizzjoni prevista fl-Artikolu 61 tal-Ftehim. 3. Il-Kumitat tal-FSE fil-livell ministerjali għandu jkun kopresedut minn rappreżentant tal-Unjoni Ewropea u minn rappreżentant tal-Istati tal-ESA. Il-Kumitat tal-FSE fil-livell uffiċjali għoli għandu jkun kopresedut minn uffiċjali għolja tal-Kummissjoni Ewropea, f’isem il-Parti tal-UE, u mir-rappreżentanti tal-Istati tal-ESA Firmatarji, normalment f'livell uffiċjali għoli. L-Istati tal-ESA firmatarji jassumu l-Presidenza fuq bażi annwali b’rotazzjoni. Artikolu 3 Osservaturi 1. Rappreżentanti tas-Suq Komuni għall-Afrika tal-Lvant u tan-Nofsinhar (Common Market for Eastern and Southern Africa - COMESA) u r-rappreżentanti tal-Kummissjoni tal-Oċean Indjan (Indian Ocean Commission - IOC) għandhom jiġu mistiedna jipparteċipaw fil-laqgħat tal-Kumitat tal-FSE bħala osservaturi. 2. Is-Segretarju tal-Kumitat tal-FSE għandu jinnotifika lir-rappreżentanti tal-COMESA u tal-IOC bi kwalunkwe laqgħa tal-Kumitat tal-FSE sabiex ikunu jistgħu jipparteċipaw bħala osservaturi. 3. Il-Partijiet jistgħu jiddeċiedu kollettivament li jistiednu osservaturi addizzjonali fuq bażi ad hoc. Dawn l-osservaturi jistgħu jieħdu sehem fil-laqgħa, fuq stedina ta’ Kopresident u bl-approvazzjoni tal-Kumitat tal-FSE. 4. Il-Kumitat tal-FSE jista' jiddetermina li kwalunkwe parti mil-laqgħat li jinvolvu kwistjonijiet sensittivi jistgħu jkunu magħluqa għall-osservaturi. Artikolu 4 Laqgħat 1. Il-Kumitat tal-FSE għandu jiltaqa’ darba fis-sena jew meta ċ-ċirkostanzi jkunu jeħtieġu dan, jekk il-Partijiet jaqblu li jagħmlu hekk. Jekk iż-żewġ Partijiet jaqblu, il-laqgħat tal-Kumitat tal-FSE jistgħu jsiru permezz ta’ konferenza bil-vidjow jew telekonferenza. F'dan il-każ kull Parti ġġorr l-ispiża rispettiva tagħha assoċjata mat-twettiq ta' laqgħa b’dawn il-mezzi, sakemm ma jkunx miftiehem mod ieħor. 2. Kull sessjoni tal-Kumitat tal-FSE għandha ssir f’data u post li dwarhom ikun hemm qbil miż-żewġ Partijiet. 3. Il-laqgħat tal-Kumitat tal-FSE għandhom jissejħu mis-Segretarju tal-Kumitat tal-FSE. Artikolu 5 Delegazzjonijiet Qabel kull laqgħa, il-Kopresidenti tal-Kumitat tal-FSE għandhom ikun infurmati dwar kif bi ħsiebhom jkunu komposti d-delegazzjonijiet tal-Istati tal-ESA u tal-Parti tal-UE. Artikolu 6 Segretarjat 1. L-uffiċjali tal-Kummissjoni Ewropea u tal-Istati tal-ESA Firmatarji għandhom jaġixxu fuq bażi alternata għal perjodi ta' tnax-il xahar bħala Segretarju tal-Kumitat tal-FSE. L-Istat tal-ESA firmatarju jista’ jkun assistit mis-Segretarjat tal-COMESA. 2. L-ewwel perjodu jibda fid-data tal-ewwel laqgħa tal-Kumitat tal-FSE tal-Ftehim u jintemm fil-31 ta' Diċembru tas-sena ta’ wara. Is-Segretarjat tal-Kumitat tal-FSE l-ewwel ser ikun f’idejn rappreżentant tal-Kummissjoni Ewropea. L-Istati tal-ESA Firmatarji se jassumu s-Segretarjat fuq bażi ta' rotazzjoni. Artikolu 7 Dokumenti Meta d-deliberazzjonijiet tal-Kumitat tal-FSE jkunu bbażati fuq dokumenti bil-miktub ta’ appoġġ, dawn id-dokumenti jiġu nnumerati u ċċirkolati bħala dokumenti tal-Kumitat tal-FSE mis-Segretarju mill-anqas 14-il jum qabel il-bidu tal-laqgħa. Artikolu 8 Korrispondenza 1. Kull korrispondenza indirizzata lill-Kumitat tal-FSE għandha tintbagħat lis-Segretarju tal-Kumitat tal-FSE. 2. Is-Segretarju għandu jiżgura li l-korrispondenza indirizzata lill-Kumitat tal-FSE tingħata lill-Kopresidenti tal-Kumitat u tiġi ċċirkolata, fejn xieraq bħala dokumenti msemmija fl-Artikolu 7 ta’ dawn ir-Regoli ta’ Proċedura. 3. Il-korrispondenza mill-Kopresidenti tal-Kumitat tal-FSE għandha tintbagħat lill-Partijiet mis-Segretarju u fejn xieraq tiġi ċċirkolata bħala dokumenti msemmija fl-Artikolu 7 ta’ dawn ir-Regoli ta’ Proċedura. Artikolu 9 Aġenda tal-laqgħat 1. Għandha titfassal aġenda annotata provviżorja għal kull laqgħa mis-Segretarju tal-Kumitat tal-FSE abbażi tal-proposti li jsiru mill-Partijiet. Din għandha tintbagħat mis-Segretarju tal-Kumitat tal-FSE lill-Partijiet sa mhux iktar tard minn tliet ġimgħat qabel il-bidu tal-laqgħa. 2. L-aġenda annotata provviżorja għandha tinkludi l-punti, li sa mhux aktar tard minn xahar qabel il-bidu tal-laqgħa s-Segretarju jkun irċieva talba biex jiġu inklużi fl-aġenda, għalkemm dawn il-punti ma għandhomx jitniżżlu fl-aġenda provviżorja sakemm id-dokumenti relevanti ta' appoġġ ma jkunux waslu għand is-Segretarju sa mhux aktar tard mid-data li fiha tintbagħat l-aġenda provviżorja. 3. L-aġenda tiġi adottata mill-Kumitat tal-FSE fil-bidu ta' kull laqgħa. Punt apparti dawk li jidhru fl-aġenda provviżorja jista’ jitqiegħed fuq l-aġenda jekk il-Partijiet jaqblu li jsir hekk. 4. Il-Kopresidenti tal-Kumitat tal-FSE, bi ftehim mal-Partijiet, jistgħu jistiednu esperti biex jattendu l-laqgħat tiegħu biex jipprovdu informazzjoni fuq suġġetti speċifiċi. 5. Bi ftehim mill-Partijiet, is-Segretarju jista’ jqassar il-limiti ta' żmien speċifikati fil-paragrafu 1 sabiex jitqiesu l-ħtiġijiet ta' każ partikolari. Artikolu 10 Minuti 1. L-abbozz tal-minuti ta’ kull laqgħa għandu jinkiteb mis-Segretarju, mill-iktar fis, normalment fi żmien xahar wara l-laqgħa. 2. Il-minuti għandhom, bħala regola ġenerali, jagħtu fil-qosor kull punt fl-aġenda u fejn applikabbli jispeċifikaw: (a) id-dokumenti kollha sottomessi lill-Kumitat tal-FSE, (b) kwalunkwe dikjarazzjoni li membru tal-Kumitat tal-FSE jkun talab li tiddaħħal, (c) id-deċiżjonijiet meħuda, ir-rakkommandazzjonijiet magħmula, id-dikjarazzjonijiet miftiehma u l-konklużjonijiet adottati dwar punti speċifiċi. 3. Il-minuti għandhom jinkludu wkoll lista tal-parteċipanti tal-Kumitat tal-FSE u lista ta’ kwalunkwe osservatur tal-laqgħa. 4. L-approvazzjoni tal-minuti għandha tiġi kkonfermat bil-miktub fi żmien xahrejn mid-data tal-laqgħa mill-Istati tal-ESA Firmatarji u mill-UE. Ladarba approvati, il-minuti għandhom jiġu ffirmati mis-Segretarju. Kull Stat tal-ESA Firmatarju u l-Parti tal-UE għandhom jirċievu kopja oriġinali ta’ dawn id-dokumenti awtentiċi. Artikolu 11 Deċiżjonijiet u Rakkomandazzjonijiet 1. Il-Kumitat tal-FSE għandu jadotta deċiżjonijiet u rakkomandazzjonijiet b'kunsens. 2. Il-Kumitat tal-FSE jista’ jiddeċiedi li jissottometti kwalunkwe kwistjoni ġenerali ta’ interess AKP-UE kollha li tirriżulta mill-Ftehim lill-Kunsill tal-Ministri AKP-UE kif definit fl-Artikolu 15 tal-Ftehim ta' Cotonou. 3. Fil-perjodu ta' bejn il-laqgħat, il-Kumitat tal-FSE jista' jadotta deċiżjonijiet bil-proċedura bil-miktub jekk iż-żewġ Partijiet jaqblu li jsir dan. Proċedura bil-miktub għandha tikkonsisti minn skambju ta' noti bejn il-Partijiet. 4. Id-deċiżjonijiet u r-rakkomandazzjonijiet tal-Kumitat tal-FSE għandhom ikollhom it-titolu “Deċiżjoni” jew "Rakkomandazzjoni" rispettivament u jkunu segwiti b'numru tas-serje, id-data tal-adozzjoni tagħhom u deskrizzjoni tas-suġġett tagħhom. Kull deċiżjoni għandha tipprevedi d-data tad-dħul fis-seħħ tagħha. 5. Id-deċiżjonijiet adottati mill-Kumitat tal-FSE għandhom jiġi awtentikati minn rappreżentant tal-Kummissjoni Ewropea f’isem il-Parti tal-UE u minn rappreżentant tal-Istati tal-ESA. 6. Id-deċiżjonijiet u r-rakkomandazzjonijiet għandhom jintbagħtu lill-Partijiet bħala dokumenti tal-Kumitat tal-FSE. Artikolu 12 Pubbliċità 1. Sakemm ma jkunx deċiż mod ieħor, il-laqgħat tal-Kumitat tal-FSE ma għandhomx ikunu pubbliċi. 2. Kull Parti tista' tiddeċiedi dwar il-pubblikazzjoni tad-deċiżjonijiet jew ir-rakkomandazzjonijiet tal-Kumitat tal-FSE fil-pubblikazzjoni uffiċjali rispettiva tagħha. Artikolu 13 Lingwi 1. Il-lingwi ta’ ħidma tal-Kumitat tal-FSE għandhom ikunu l-lingwi uffiċjali komuni għall-Partijiet, l-Ingliż u l-Franċiż. 2. Il-Kumitat tal-FSE għandu jibbaża d-deliberazzjonijiet u jadotta d-deċiżjonijiet tiegħu dwar id-dokumentazzjoni u l-proposti mħejjija safejn possibbli biż-żewġ lingwi msemmija fil-paragrafu 1. Id-deċiżjonijiet u r-rakkomandazzjonijiet se jiġu pprovduti fiż-żewġ lingwi msemmija fil-paragrafu 1. Artikolu 14 Spejjeż 1. Kull Parti għandha tħallas l-ispejjeż li tagħmel b'riżultat tal-parteċipazzjoni fil-laqgħat tal-Kumitat tal-FSE, kemm fir-rigward tal-impjegati, l-ivvjaġġar u n-nefqa tas-sussistenza kif ukoll fir-rigward tan-nefqa tal-posta u t-telekomunikazzjonijiet. 2. In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tkun qiegħda tospita l-laqgħa. 3. In-nefqa marbuta mal-forniment tas-servizzi tal-interpretazzjoni fil-laqgħat u mat-traduzzjoni tad-dokumenti għandha titħallas mill-Parti li tkun qed tospita l-laqgħa. In-nefqa assoċjata mal-forniment tas-servizzi tal-interpretazzjoni u t-traduzzjoni tad-dokumenti fil-lingwi u mil-lingwi uffiċjali tal-Unjoni Ewropea għandha titħallas mill-Parti tal-UE. Artikolu 15 Emenda tar-Regoli ta’ Proċedura Ir-Regoli ta' Proċedura jistgħu jiġu emendati skont id-dispożizzjonijiet tal-paragrafu 1 tal-Artikolu 11. ANNESS II REGOLI TA’ PROĊEDURA TAL-KUMITAT DWAR IL-KOOPERAZZJONI DOGONALI stabbilit mill-Ftehim Interim li jistabbilixxi qafas għal Ftehim ta’ Sħubija Ekonomika bejn l-Istati Afrikani tal-Lvant u tan-Nofsinhar fuq naħa u l-Komunità Ewropea u l-Istati Membri tagħha, fuq in-naħa l-oħra Artikolu 1 Kamp ta’ applikazzjoni Ir-Regoli ta' Proċedura f'dan l-Anness għandhom japplikaw għall-proċedimenti ta’ kwalunkwe laqgħa tal-Kumitat dwar il-Kooperazzjoni Dogonali. Artikolu 2 Rwol tal-Kumitat dwar il-Kooperazzjoni Doganali Il-Kumitat dwar il-Kooperazzjoni Doganali se jiġi stabbilit skont l-Artikolu 41 tal-Protokoll nru 1 tal-Ftehim. Għandu jittrata wkoll il-kwistjonijiet kollha ddelegati lilhom mill-Kumitat tal-FSE. Artikolu 3 Kompożizzjoni u President 1. Il-Kumitat dwar il-Kooperazzjoni Doganali huwa kompost, fuq naħa, minn rappreżentanti tal-Parti tal-UE u, min-naħa l-oħra minn rappreżentanti tal-Istati tal-ESA Firmatarji[3]. 2. Ir-referenza għall-“Partijiet” fir-Regoli ta' Proċedura hija skont id-definizzjoni prevista fl-Artikolu 61 tal-Ftehim. 3. Il-Kumitat dwar il-Kooperazzjoni Doganali għandu jkun kopresedut minn rappreżentant tal-Kummissjoni Ewropea u minn rappreżentant tal-Istati tal-ESA. L-Istati tal-ESA Firmatarji jassumu l-presidenza fuq bażi annwali b'rotazzjoni. Artikolu 4 Osservaturi 1. Rappreżentanti tas-Suq Komuni għall-Afrika tal-Lvant u tan-Nofsinhar (COMESA) u r-rappreżentanti tal-Kummissjoni tal-Oċean Indjan (IOC) għandhom jiġu mistiedna jipparteċipaw fil-laqgħat tal-Kumitat dwar il-Kooperazzjoni Doganali bħala osservaturi. 2. Is-Segretarju tal-Kumitat dwar il-Kooperazzjoni Doganali għandu jinnotifika lir-rappreżentanti tal-COMESA u tal-IOC bi kwalunkwe laqgħa tal-Kumitat dwar il-Kooperazzjoni Doganali sabiex ikunu jistgħu jipparteċipaw bħala osservaturi. 3. Il-Partijiet jistgħu jiddeċiedu kollettivament li jistiednu osservaturi addizzjonali fuq bażi ad hoc. Dawn l-osservaturi jistgħu jieħdu sehem fil-laqgħa, fuq stedina ta' wieħed mill-Kopresidenti u bl-approvazzjoni tal-Kumitat dwar il-Kooperazzjoni Doganali. 4. Il-Kumitat dwar il-Kooperazzjoni Doganali jista' jiddetermina li kwalunkwe parti mil-laqgħat li jinvolvu kwistjonijiet sensittivi jistgħu jkunu magħluqa għall-osservaturi. Artikolu 5 Laqgħat 1. Sakemm ma jkunx speċifikat mod ieħor fil-Ftehim, il-Kumitat dwar il-Kooperazzjoni Doganali għandu jiltaqa’ fuq talba ta’ kwalunkwe Parti. Jekk iż-żewġ Partijiet jaqblu, il-laqgħat tal-Kumitat dwar il-Kooperazzjoni Doganali jistgħu jsiru permezz ta’ konferenza bil-vidjow jew telekonferenza. F'dan il-każ kull Parti ġġorr l-ispiża rispettiva tagħha assoċjata mat-twettiq ta' laqgħa b’dawn il-mezzi, sakemm ma jkunx miftiehem mod ieħor. 2. Kull sezzjoni tal-Kumitat dwar il-Kooperazzjoni Doganali għandha ssir f’data u post li dwarhom ikun hemm qbil miż-żewġ Partijiet. 3. Il-laqgħat tal-Kumitat dwar il-Kooperazzjoni Doganali għandhom jissejħu mis-Segretarju tal-Kumitat dwar il-Kooperazzjoni Doganali. Artikolu 6 Delegazzjonijiet Qabel kull laqgħa, il-Kopresidenti tal-Kumitat dwar il-Kooperazzjoni Doganali għandhom ikunu infurmati dwar kif bi ħsiebhom ikunu komposti d-delegazzjonijiet tal-Istati tal-ESA u tal-Unjoni Ewropea. Artikolu 7 Segretarjat L-uffiċjali tal-Kummissjoni Ewropea u tal-Istati tal-ESA għandhom jaġixxu fuq bażi alternata għal perjodi ta' tnax-il xahar bħala Segretarju tal-Kumitat. L-Istat tal-ESA Firmatarju jista’ jkun assistit mis-Segretarjat tal-COMESA. Dawn il-perjodi għandhom jikkoinċidu mal-perjodu meta s-Segretarjat tal-Kumitat tal-FSE ikun f'idejn l-Unjoni Ewropea u l-Istati tal-ESA rispettivament. L-Istati tal-ESA Firmatarji se jassumu s-Segretarjat fuq bażi ta' rotazzjoni. Artikolu 8 Dokumenti Meta d-deliberazzjonijiet tal-Kumitat dwar il-Kooperazzjoni Doganali jkunu bbażati fuq dokumenti bil-miktub ta’ appoġġ, dawn id-dokumenti jiġu nnumerati u ċċirkolati bħala dokumenti tal-Kumitat dwar il-Kooperazzjoni Doganali mis-Segretarju mill-anqas 14-il jum qabel il-bidu tal-laqgħa. Artikolu 9 Korrispondenza 1. Il-korrispondenza kollha indirizzata lill-Kumitat dwar il-Kooperazzjoni Doganali għandha tintbagħat għand is-Segretarju tal-Kumitat dwar il-Kooperazzjoni Doganali. 2. Is-Segretarju għandu jiżgura li l-korrispondenza indirizzata lill-Kumitat dwar il-Kooperazzjoni Doganali tingħata lill-Kopresidenti tal-Kumitat u tiġi ċċirkolata, fejn xieraq bħala dokumenti msemmija fl-Artikolu 8 ta’ dawn ir-Regoli ta’ Proċedura. 3. Il-korrispondenza mill-Kopresidenti tal-Kumitat dwar il-Kooperazzjoni Doganali għandha tintbagħat lill-Partijiet mis-Segretarju u fejn xieraq tiġi ċċirkolata bħala dokumenti msemmija fl-Artikolu 8 ta’ dawn ir-Regoli ta’ Proċedura. Artikolu 10 Aġenda tal-laqgħat 1. Għandha titfassal aġenda annotata provviżorja għal kull laqgħa mis-Segretarju tal-Kumitat dwar il-Kooperazzjoni Doganali abbażi tal-proposti li jsiru mill-Partijiet. Din għandha tintbagħat mis-Segretarju tal-Kumitat dwar il-Kooperazzjoni Doganali lill-Partijiet sa mhux iktar tard minn tliet ġimgħat qabel il-bidu tal-laqgħa. 2. L-aġenda annotata provviżorja għandha tinkludi l-punti, li sa mhux aktar tard minn xahar qabel il-bidu tal-laqgħa s-Segretarju jkun irċieva talba biex jiġu inklużi fl-aġenda, għalkemm dawn il-punti ma għandhomx jitniżżlu fl-aġenda provviżorja sakemm id-dokumenti relevanti ta' appoġġ ma jkunux waslu għand is-Segretarju sa mhux aktar tard mid-data li fiha tintbagħat l-aġenda provviżorja. 3. L-aġenda għandha tiġi adottata mill-Kumitat dwar il-Kooperazzjoni Doganali fil-bidu ta' kull laqgħa. Punt apparti dawk li jidhru fl-aġenda provviżorja jista’ jitqiegħed fuq l-aġenda jekk il-Partijiet jaqblu li jsir hekk. 4. Il-Kopresidenti tal-Kumitat dwar il-Kooperazzjoni Doganali, bi ftehim mal-Partijiet, jistgħu jistiednu esperti sabiex jattendu l-laqgħat tiegħu biex jipprovdu informazzjoni fuq suġġetti speċifiċi. 5. Bi ftehim mill-Partijiet, is-Segretarju jista’ jqassar il-limiti ta' żmien speċifikati fil-paragrafu 1 sabiex jitqiesu l-ħtiġijiet ta' każ partikolari. Artikolu 11 Minuti 1. L-abbozz tal-minuti ta’ kull laqgħa għandu jinkiteb mis-Segretarju, mill-iktar fis, normalment fi żmien xahar wara l-laqgħa. 2. Il-minuti għandhom, bħala regola ġenerali, jagħtu fil-qosor kull punt fl-aġenda u fejn applikabbli jispeċifikaw: (a) id-dokumenti kollha sottomessi lill-Kumitat dwar il-Kooperazzjoni Doganali, (b) kwalunkwe dikjarazzjoni li xi membru tal-Kumitat dwar il-Kooperazzjoni Doganali jkun talab li tiddaħħal; (c) id-deċiżjonijiet meħuda, ir-rakkommandazzjonijiet magħmula, id-dikjarazzjonijiet miftiehma u l-konklużjonijiet adottati dwar punti speċifiċi. 3. Il-minuti għandhom jinkludu wkoll lista tal-parteċipanti fil-Kumitat dwar il-Kooperazzjoni Doganali u kwalunkwe osservatur tal-laqgħa. 4. L-approvazzjoni tal-minuti għandha tiġi kkonfermata bil-miktub fi żmien xahrejn mid-data tal-laqgħa mill-Istati tal-ESA Firmatarji u mill-UE. Ladarba approvati, il-minuti għandhom jiġu ffirmati mis-Segretarju. Kull Stat tal-ESA Firmatarju u l-Parti tal-UE għandhom jirċievu kopja oriġinali ta’ dawn id-dokumenti awtentiċi. Artikolu 12 Deċiżjonijiet u rakkomandazzjonijiet 1. Il-Kumitat dwar il-Kooperazzjoni Doganali għandu jadotta deċiżjonijiet u rakkomandazzjonijiet b'kunsens. 2. Fil-perjodu ta' bejn il-laqgħat, il-Kumitat dwar il-Kooperazzjoni Doganali jista' jadotta deċiżjonijiet u rakkomandazzjonijiet bi proċedura bil-miktub jekk iż-żewġ Partijiet jaqblu li jsir hekk. Proċedura bil-miktub għandha tikkonsisti minn skambju ta' noti bejn il-Partijiet. 3. Id-deċiżjonijiet u r-rakkomandazzjonijiet tal-Kumitat dwar il-Kooperazzjoni Doganali għandhom ikollhom it-titolu “Deċiżjoni” jew "Rakkomandazzjoni" rispettivament u jkunu segwiti b'numru tas-serje, id-data tal-adozzjoni tagħhom u deskrizzjoni tas-suġġett tagħhom. Kull deċiżjoni għandha tipprevedi d-data tad-dħul fis-seħħ tagħha. 4. Id-deċiżjonijiet u r-rakkomandazzjonijiet adottati mill-Kumitat dwar il-Kooperazzjoni Doganali għandhom jiġu awtentikati minn rappreżentant tal-Kummissjoni Ewropea f’isem il-Parti tal-UE, u minn rappreżentant tal-Istati tal-ESA. 5. Id-deċiżjonijiet u r-rakkomandazzjonijiet għandhom jintbagħtu lill-Partijiet u lill-Kumitat tal-FSE bħala dokumenti tal-Kumitat dwar il-Kooperazzjoni Doganali. Artikolu 13 Pubbliċità 1. Sakemm ma jkunx deċiż mod ieħor, il-laqgħat tal-Kumitat dwar il-Kooperazzjoni Doganali ma għandhomx ikunu pubbliċi. 2. Kull Parti tista’ tiddeċiedi dwar il-pubblikazzjoni tad-deċiżjonijiet u r-rakkomandazzjonijiet ta’ dan il-Kumitat dwar il-Kooperazzjoni Doganali fil-pubblikazzjoni uffiċjali rispettiva tagħha. Artikolu 14 Lingwi 1. Il-lingwi ta’ ħidma tal-Kumitat dwar il-Kooperazzjoni Doganali għandhom ikunu l-lingwi uffiċjali komuni għall-Partijiet, l-Ingliż u l-Franċiż. 2. Il-Kumitat dwar il-Kooperazzjoni Doganali għandu jibbaża d-deliberazzjonijiet u jadotta d-deċiżjonijiet tiegħu dwar id-dokumentazzjoni u l-proposti mħejjija safejn possibbli biż-żewġ lingwi msemmija fil-paragrafu 1. Id-deċiżjonijiet u r-rakkomandazzjonijiet se jiġu pprovduti fiż-żewġ lingwi msemmija fil-paragrafu 1. Artikolu 15 Spejjeż 1. Kull Parti għandha tħallas l-ispejjeż li ġġarrab bħala riżultat tal-parteċipazzjoni fil-laqgħat tal-Kumitat dwar il-Kooperazzjoni Doganali, kemm fir-rigward tal-persunal, l-ivvjaġġar u n-nefqa tas-sussistenza kif ukoll fir-rigward tan-nefqa tal-posta u tat-telekomunikazzjonijiet. 2. In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tkun qiegħda tospita l-laqgħa. 3. In-nefqa marbuta mal-forniment tas-servizzi tal-interpretazzjoni fil-laqgħat u mat-traduzzjoni tad-dokumenti għandha titħallas mill-Parti li tkun qed tospita l-laqgħa. In-nefqa assoċjata mal-forniment tas-servizzi tal-interpretazzjoni u t-traduzzjoni tad-dokumenti fil-lingwi u mil-lingwi uffiċjali tal-Unjoni Ewropea għandha titħallas mill-Parti tal-UE. Artikolu 16 Rappurtar Il-Kumitat dwar il-Kooperazzjoni Doganali għandu jirrapporta għand il-Kumitat tal-FSE. Artikolu 17 Emenda tar-Regoli ta’ Proċedura Ir-regoli ta' Proċedura jistgħu jiġu emendati mill-Kumitat tal-FSE. Il-Kumitat dwar il-Kooperazzjoni Doganali jista' jressaq rakkomandazzjonijiet lill-Kumitat tal-FSE fejn jipproponi bidliet fir-Regoli ta' Proċedura. ANNESS III REGOLI TA’ PROĊEDURA TAL-KUMITAT KONĠUNT TAL-IŻVILUPP stabbilit mill-Ftehim Interim li jistabbilixxi qafas għal Ftehim ta’ Sħubija Ekonomika bejn l-Istati Afrikani tal-Lvant u tan-Nofsinhar fuq naħa u l-Komunità Ewropea u l-Istati Membri tagħha, fuq in-naħa l-oħra Artikolu 1 Kamp ta’ applikazzjoni Ir-Regoli ta' Proċedura f'dan l-Anness japplikaw għall-proċedimenti ta’ kwalunkwe laqgħa tal-Kumitat Konġunt tal-Iżvilupp. Artikolu 2 Rwol tal-Kumitat Konġunt tal-Iżvilupp Il-Kumitat Konġunt tal-Iżvilupp huwa stabbilit bħala sottokumitat tal-Kumitat tal-FSE. Skont l-Artikolu 52 tal-Ftehim Interim, għandu jiddiskuti kwistjonijiet tal-kooperazzjoni għall-iżvilupp marbuta mal-implimentazzjoni tal-Ftehim Interim. Artikolu 3 Kompożizzjoni u President 1. Il-Kumitat Konġunt tal-Iżvilupp huwa kompost, minn naħa, minn rappreżentanti tal-parti tal-UE u min-naħa l-oħra minn rappreżentanti tal-Istati tal-ESA. 2. Ir-referenza għall-“Partijiet” fir-Regoli ta' Proċedura hija skont id-definizzjoni prevista fl-Artikolu 61 tal-Ftehim. 3. Il-Kumitat Konġunt tal-Iżvilupp għandu jkun kopresedut minn rappreżentant tal-Kummissjoni Ewropea u minn rappreżentant tal-Istati tal-ESA. L-Istati tal-ESA Firmatarji jassumu l-presidenza fuq bażi annwali b'rotazzjoni. Artikolu 4 Osservaturi 1. Rappreżentanti tas-Suq Komuni għall-Afrika tal-Lvant u tan-Nofsinhar (COMESA) u r-rappreżentanti tal-Kummissjoni tal-Oċean Indjan (IOC) għandhom jiġu mistiedna jipparteċipaw fil-laqgħat tal-Kumitat Konġunt tal-Iżvilupp bħala osservaturi. 2. Is-Segretarju tal-Kumitat Konġunt tal-Iżvilupp għandu jinnotifika lir-rappreżentanti tal-COMESA u tal-IOC bi kwalunkwe laqgħa tal-Kumitat Konġunt tal-Iżvilupp sabiex ikunu jistgħu jipparteċipaw bħala osservaturi. 3. Il-Partijiet jistgħu jiddeċiedu kollettivament li jistiednu osservaturi addizzjonali fuq bażi ad hoc. Dawn l-osservaturi jistgħu jieħdu sehem fil-laqgħa, fuq stedina tal-Kopresident u bl-approvazzjoni tal-Kumitat Konġunt tal-Iżvilupp. 4. Il-Kumitat Konġunt tal-Iżvilupp jista' jiddetermina li kwalunkwe parti mil-laqgħat li jinvolvu kwistjonijiet sensittivi jistgħu jkunu magħluqa għall-osservaturi. Artikolu 5 Laqgħat 1. Sakemm ma jkunx speċifikat mod ieħor fil-Ftehim, il-Kumitat Konġunt tal-Iżvilupp għandu jiltaqa’ fuq talba ta’ kwalunkwe Parti. Jekk iż-żewġ Partijiet jaqblu, il-laqgħat tal-Kumitat Konġunt tal-Iżvilupp jistgħu jsiru permezz ta’ konferenza bil-vidjow jew telekonferenza. F'dan il-każ kull Parti ġġorr l-ispiża rispettiva tagħha assoċjata mat-twettiq ta' laqgħa b’dawn il-mezzi, sakemm ma jkunx miftiehem mod ieħor. 2. Kull laqgħa tal-Kumitat Konġunt tal-Iżvilupp għandha ssir fid-data u l-post miftiehem miż-żewġ Partijiet. 3. Il-laqgħat tal-Kumitat Konġunt tal-Iżvilupp għandhom jitlaqqgħu mis-Segretarju tal-Kumitat Konġunt tal-Iżvilupp. Artikolu 6 Delegazzjonijiet Qabel kull laqgħa, il-Kopresidenti tal-Kumitat Konġunt tal-Iżvilupp għandhom ikunu infurmati dwar kif bi ħsiebhom ikunu komposti d-delegazzjonijiet tal-Istati tal-ESA u tal-Unjoni Ewropea. Artikolu 7 Segretarjat L-uffiċjali tal-Kummissjoni Ewropea u tal-Istati tal-ESA Firmatarji għandhom jaġixxu fuq bażi alternata għal perjodi ta' tnax-il xahar bħala Segretarju tal-Kumitat Konġunt tal-Iżvilupp. L-Istati tal-ESA Firmatarji jistgħu jkunu assistiti mis-Segretarjat tal-COMESA. Dawn il-perjodi għandhom jikkoinċidu mal-perjodu meta s-Segretarjat tal-Kumitat tal-FSE ikun f'idejn l-Unjoni Ewropea u l-Istati tal-ESA rispettivament. L-Istati tal-ESA Firmatarji se jassumu s-Segretarjat fuq bażi ta' rotazzjoni. Artikolu 8 Dokumenti Meta d-deliberazzjonijiet tal-Kumitat Konġunt tal-Iżvilupp ikunu bbażati fuq dokumenti bil-miktub ta’ appoġġ, dawn id-dokumenti għandhom jiġu nnumerati u ċċirkolati bħala dokumenti tal-Kumitat Konġunt tal-Iżvilupp mis-Segretarju mill-anqas 14-il jum qabel il-bidu tal-laqgħa. Artikolu 9 Korrispondenza 1. Il-korrispondenza kollha indirizzata lill-Kumitat Konġunt tal-Iżvilupp għandha tintbagħat lis-Segretarju tal-Kumitat Konġunt tal-Iżvilupp. 2. Is-Segretarju għandu jiżgura li l-korrispondenza indirizzata lill-Kumitat Konġunt tal-Iżvilupp tingħata lill-Kopresidenti tal-Kumitat u tiġi ċċirkolata, fejn xieraq bħala dokumenti msemmija fl-Artikolu 8 ta’ dawn ir-Regoli ta’ Proċedura. 3. Il-korrispondenza mill-Kopresidenti tal-Kumitat Konġunt tal-Iżvilupp għandha tintbagħat lill-Partijiet mis-Segretarju u fejn xieraq tiġi ċċirkolata bħala dokumenti msemmija fl-Artikolu 8 ta’ dawn ir-Regoli ta’ Proċedura. Artikolu 10 Aġenda tal-laqgħat 1. Għandha titfassal aġenda provviżorja għal kull laqgħa mis-Segretarju tal-Kumitat Konġunt tal-Iżvilupp abbażi tal-proposti li jsiru mill-Partijiet. Din għandha tintbagħat mis-Segretarju tal-Kumitat Konġunt tal-Iżvilupp lill-Partijiet sa mhux iktar tard minn tliet ġimgħat qabel il-bidu tal-laqgħa. 2. L-aġenda provviżorja għandha tinkludi l-punti, li sa mhux aktar tard minn xahar qabel il-bidu tal-laqgħa s-Segretarju jkun irċieva talba biex jiġu inklużi fl-aġenda, għalkemm dawn il-punti ma għandhomx jitniżżlu fl-aġenda provviżorja sakemm id-dokumenti relevanti ta' appoġġ ma jkunux waslu għand is-Segretarju sa mhux aktar tard mid-data li fiha tintbagħat l-aġenda provviżorja. 3. L-aġenda għandha tiġi adottata mill-Kumitat Konġunt tal-Iżvilupp fil-bidu ta' kull laqgħa. Punt apparti dawk li jidhru fl-aġenda provviżorja jista’ jitqiegħed fuq l-aġenda jekk il-Partijiet jaqblu li jsir hekk. 4. Il-Kopresidenti tal-Kumitat Konġunt tal-Iżvilupp, bi ftehim mal-Partijiet, jistgħu jistiednu esperti biex jattendu l-laqgħat tiegħu biex jipprovdu informazzjoni fuq suġġetti speċifiċi. 5. Bi ftehim mill-Partijiet, is-Segretarju jista’ jqassar il-limiti ta' żmien speċifikati fil-paragrafu 1 sabiex jitqiesu l-ħtiġijiet ta' każ partikolari. Artikolu 11 Minuti 1. L-abbozz tal-minuti ta’ kull laqgħa għandu jinkiteb mis-Segretarju, mill-iktar fis, normalment fi żmien xahar wara l-laqgħa. 2. Il-minuti għandhom, bħala regola ġenerali, jagħtu fil-qosor kull punt fl-aġenda u fejn applikabbli jispeċifikaw: (a) id-dokumenti kollha sottomessi lill-Kumitat Konġunt tal-Iżvilupp, (b) kwalunkwe dikjarazzjoni li membru tal-Kumitat Konġunt tal-Iżvilupp ikun talab li tiddaħħal, (c) id-deċiżjonijiet meħuda, ir-rakkomandazzjonijiet magħmula, id-dikjarazzjonijiet miftiehma u l-konklużjonijiet adottati dwar punti speċifiċi. 3. Il-minuti għandhom jinkludu wkoll lista tal-parteċipanti tal-Kumitat Konġunt tal-Iżvilupp u lista ta’ kwalunkwe osservatur tal-laqgħa. 4. L-approvazzjoni tal-minuti għandha tiġi kkonfermat bil-miktub fi żmien xahrejn mid-data tal-laqgħa mill-Istati tal-ESA Firmatarji u mill-UE. Ladarba approvati, il-minuti għandhom jiġu ffirmati mis-Segretarju. Kull Stat tal-ESA Firmatarju u l-Parti tal-UE għandhom jirċievu kopja oriġinali ta’ dawn id-dokumenti awtentiċi. Artikolu 12 Rakkomandazzjonijiet 1. Il-Kumitat Konġunt tal-Iżvilupp għandu jadotta rakkomandazzjonijiet b'kunsens. 2. Fil-perjodu ta' bejn il-laqgħat, il-Kumitat Konġunt tal-Iżvilupp jista' jadotta rakkomandazzjonijiet bi proċedura bil-miktub jekk iż-żewġ Partijiet jaqblu li jsir dan. Proċedura bil-miktub għandha tikkonsisti minn skambju ta' noti bejn il-Partijiet. 3. Rakkomandazzjonijiet tal-Kumitat Konġunt tal-Iżvilupp għandhom ikunu intitolati “Rakkomandazzjoni” u segwiti b'numru tas-serje, id-data tal-adozzjoni tagħhom u deskrizzjoni tas-suġġett tagħhom. 4. Ir-rakkomandazzjonijiet adottati mill-Kumitat Konġunt tal-Iżvilupp għandhom jiġu awtentikati minn rappreżentant tal-Kummissjoni Ewropea f’isem il-Parti tal-UE, u minn rappreżentant tal-Istati tal-ESA. 5. Ir-rakkomandazzjonijiet għandhom jintbagħtu lill-Partijiet bħala dokumenti tal-Kumitat Konġunt tal-Iżvilupp u għandhom jiġu sottomessi lill-Kumitat tal-FSE għal konsiderazzjoni. Artikolu 13 Pubbliċità Sakemm ma jkunx deċiż mod ieħor, il-laqgħat tal-Kumitat Konġunt tal-Iżvilupp ma għandhomx ikunu pubbliċi. Artikolu 14 Lingwi 1. Il-lingwi ta’ ħidma tal-Kumitat Konġunt tal-Iżvilupp għandhom ikunu l-lingwi uffiċjali komuni għall-Partijiet, l-Ingliż u l-Franċiż. 2. Il-Kumitat Konġunt tal-Iżvilupp għandu jibbaża d-deliberazzjonijiet u jagħmel ir-rakkomandazzjonijiet tiegħu dwar id-dokumentazzjoni u l-proposti mħejjija safejn possibbli biż-żewġ lingwi msemmija fil-paragrafu 1. Ir-rakkomandazzjonijiet se jkunu pprovduti fiż-żewġ lingwi msemmija fil-paragrafu 1. Artikolu 15 Spejjeż 1. Kull Parti għandha tkopri kwalunkwe spiża li tagħmel bħala riżultat tal-parteċipazzjoni fil-laqgħat tal-Kumitat Konġunt tal-Iżvilupp, kemm fir-rigward tal-persunal, l-ivvjaġġar u l-ispejjeż ta’ sussistenza kif ukoll fir-rigward tal-ispejjeż ta’ posta u telekomunikazzjoni. 2. In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tkun qiegħda tospita l-laqgħa. 3. In-nefqa marbuta mal-forniment tas-servizzi tal-interpretazzjoni fil-laqgħat u mat-traduzzjoni tad-dokumenti għandha titħallas mill-Parti li tkun qed tospita l-laqgħa. In-nefqa assoċjata mal-forniment tas-servizzi tal-interpretazzjoni u t-traduzzjoni tad-dokumenti fil-lingwi u mil-lingwi uffiċjali tal-Unjoni Ewropea għandha titħallas mill-Parti tal-UE. Artikolu 16 Rappurtar Il-Kumitat Konġunt tal-Iżvilupp għandu jirrapporta għand il-Kumitat tal-FSE. Artikolu 17 Emenda tar-Regoli ta’ Proċedura Ir-regoli ta' Proċedura jistgħu jiġu emendati mill-Kumitat tal-FSE. Il-Kumitat Konġunt tal-Iżvilupp jista' jressaq rakkomandazzjonijiet lill-Kumitat tal-FSE fejn jipproponi bidliet fir-Regoli ta' Proċedura. DIKJARAZZJONI FINANZJARJA SIMPLIFIKATA (biex tintuża għal kwalunkwe deċiżjoni interna tal-Kummissjoni ta' sinifikat ġenerali b'impatt baġitarju fuq l-approprjazzjonijiet ta’ natura amministrattiva jew fuq ir-riżorsi umani, meta l-użu ta’ kwalunkwe tip ieħor ta’ dikjarazzjoni finanzjarja ma jkunx adattat –Artikolu 23 tar-Regoli Interni) 1. Titolu tal-abbozz ta' deċiżjoni: Deċiżjoni tal-Kunsill dwar il-Pożizzjoni tal-Unjoni Ewropea rigward ir-Regoli ta’ Proċedura tal-Kumitat tal-FSE, il-Kumitat dwar il-Kooperazzjoni Doganali u l-Kumitat Konġunt tal-Iżvilupp previst fil-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati Afrikani tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha, fuq in-naħa l-oħra 2. Qasam (oqsma) ta' politika u attività/ijiet ABB konċernat/i: 20 - Politika Kummerċjali 3. Bażi ġuridika: x Awtonomija amministrattiva ¨ Oħrajn (speċifika):____________________ 4. Deskrizzjoni u ġustifikazzjonijiet: Id-deċiżjoni tikkonċerna laqgħat u funzjonijiet tal-istituzzjonijiet li għandhom jiġu stabbiliti skont il-FSE Interim. Huma stabbiliti laqgħat tal-istituzzjonijiet bil-għan li jsegwu l-implimentazzjoni tal-Ftehim. 5. It-tul ta' żmien u stima tal-impatt finanzjarju: 5.1. Perjodu ta' applikazzjoni: ¨ Deċiżjoni b'tul ta' żmien limitat: deċiżjoni fis-seħħ minn [data] sa [data] x Deċiżjoni għal tul ta' żmien indefinit: fis-seħħ minn [data tal-adozzjoni ta’ din id-deċiżjoni] 5.2. Impatt baġitarju stmat: L-abbozz tad-deċiżjoni jinvolvi: ¨ iffrankar x spejjeż addizzjonali (jekk iva, speċifika l-intestatura/i tal-qafas finanzjarju pluriennali konċernat): Intestatura 5 - nefqa amministrattiva 5.3. Kontribuzzjonijiet minn parti terza għall-finanzjament tal-abbozz tad-deċiżjoni: Jekk il-proposta tipprevedi kofinanzjament mill-Istati Membri jew minn korpi oħra (jekk jogħġbok speċifika liema), għandha tingħata stima tal-livell ta' kofinanzjament, jekk magħruf. approprjazzjonijiet f’miljuni ta’ EUR (sa 3 punti deċimali) || Sena n || Sena n+1 || Sena n+2 || Sena n+3 || Sena n+4 || Sena n+5 || Sena n+6 || Total Speċifika s-sors/korp ta’ kofinanzjament || || || || || || || || Approprjazzjonijiet TOTALI kofinanzjati || || || || || || || || 5.4. Spjegazzjoni taċ-ċifri: Spejjeż medji għall-persunal jidhru f'qiegħ il-paġna http://www.cc.cec/budg/pre/legalbasis/pre-040-020_preparation_en.html 6. Kompatibbiltà mal-qafas finanzjarju pluriennali attwali: x Il-proposta hija kompatibbli mal-programmar finanzjarju eżistenti. ¨ Il-proposta se tinvolvi programmar mill-ġdid tal-intestatura rilevanti fil-qafas finanzjarju pluriennali. ¨ Il-proposta teħtieġ l-użu tal-istrument tal-flessibbiltà jew reviżjoni tal-qafas finanzjarju pluriennali[4]. 7. Impatt fuq l-iffrankar jew spejjeż addizzjonali għall-allokazzjoni tar-riżorsi: ¨ Ir-riżorsi se jinkisbu permezz ta' riallokazzjoni interna fid-dipartiment x Ir-riżorsi diġà huma allokati lid-dipartiment(i) konċernat(i) ¨ Riżorsi li se jintalbu waqt il-proċedura ta’ allokazzjoni li jmiss Ir-riżorsi umani u amministrattivi meħtieġa se jkunu koperti bl-allokazzjoni li tista’ tingħata lid-DĠ li jimmaniġġja skont il-proċedura annwali ta’ allokazzjoni fid-dawl tal-limitazzjonijiet eżistenti tal-baġit. ANNESS: Stima tal-impatt finanzjarju (iffrankar jew spejjeż addizzjonali) FUQ L-approprjazzjonijiet ta’ natura amministrattiva jew għar-riżorsi umani EFT=Ekwivalenti għall-full-time XX huwa l-qasam politiku jew it-titolu konċernat EUR miljun (sa tliet punti deċimali) EFT f’persuni/sena || Sena || Sena || Sena || Sena || Sena || Sena || Sena || TOTAL /Spiża annwali n || n+1 || n+2 || n+3 || n+4 || n+5 || n+6 Intestatura 5 || EFT || approp. || EFT || approp. || EFT || approp. || EFT || approp. || EFT || approp. || EFT || approp. || EFT || approp. || EFT || approp. Karigi tal-pjan ta’ stabbiliment (uffiċjali u/jew persunal temporanju) XX 01 01 01 (Kwartieri Ġenerali u Uffiċċji tar-Rappreżentanza tal-Kummissjoni) || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.21 XX 01 01 02 (Delegazzjonijiet) || || || || || || || || || || || || || || || || Persunal estern || XX 01 02 01 ('pakkett kumplessiv') || || || || || || || || || || || || || || || || XX 01 02 02 (Delegazzjonijiet) || || || || || || || || || || || || || || || || Linji tal-baġit oħra (speċifika) || || || || || || || || || || || || || || || || Subtotal - Intestatura 5 || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.21 Barra mill-Intestatura 5 || Karigi tal-pjan ta’ stabbiliment (uffiċjali u/jew persunal temporanju) XX 01 05 01 (Riċerka indiretta) || || || || || || || || || || || || || || || || 10 01 05 01 (Riċerka diretta) || || || || || || || || || || || || || || || || Persunal estern XX 01 04 yy || || || || || || || || || || || || || || || || - Kwartieri Ġenerali || || || || || || || || || || || || || || || || - Delegazzjonijiet || || || || || || || || || || || || || || || || XX 01 05 02 (Riċerka indiretta) || || || || || || || || || || || || || || || || 10 01 05 02 (Riċerka diretta) || || || || || || || || || || || || || || || || Linji tal-baġit oħra (speċifika) || || || || || || || || || || || || || || || || Subtotal – Barra mill-Intestatura 5 || || || || || || || || || || || || || || || || TOTAL || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.03 || 0.2 || 0.21 Ir-riżorsi umani u amministrattivi meħtieġa se jkunu koperti bl-allokazzjoni li tista’ tingħata lid-DĠ li jimmaniġġja skont il-proċedura annwali ta’ allokazzjoni fid-dawl tal-limitazzjonijiet eżistenti tal-baġit. Approprjazzjonijiet amministrattivi oħra XX huwa l-qasam politiku jew it-titolu konċernat EUR miljun (sa tliet punti deċimali) || Sena || Sena || Sena || Sena || Sena || Sena || Sena || TOTAL n || n+1 || n+2 || n+3 || n+4 || n+5 || n+6 Intestatura 5 || || || || || || || || Kwartieri ġenerali: || || || || || || || || XX 01 02 11 01 - Infiq tal-missjoni u r-rappreżentanza || 0.01 || 0.01 || 0.01 || 0.01 || 0.01 || 0.01 || 0.01 || 0.07 XX 01 02 11 02 — Spejjeż tal-konferenzi u l-laqgħat || 0.01 || 0.01 || 0.01 || 0.01 || 0.01 || 0.01 || 0.01 || 0.07 XX 01 02 11 03 – Kumitati || || || || || || || || XX 01 02 11 04 – Studji u konsultazzjonijiet || || || || || || || || XX 01 03 01 03 — Tagħmir u għamara || || || || || || || || XX 01 03 01 04 — Servizzi u nfiq operazzjonali ieħor || || || || || || || || Linji tal-baġit oħra (speċifika fejn xieraq) – Servizzi ta' traduzzjoni || 0.01 || 0.01 || 0.01 || 0.01 || 0.01 || 0.01 || 0.01 || 0.07 Delegazzjonijiet: || || || || || || || || XX 01 02 12 01 – Spejjeż tal-missjonijiet, il-konferenzi u r-rappreżentanza || || || || || || || || XX 01 02 12 02 — Iktar taħriġ għall-persunal || || || || || || || || XX 01 03 02 01 — Xiri, kiri u nfiq relatat || || || || || || || || XX 01 03 02 02 Tagħmir, għamara, provvisti u servizzi || || || || || || || || Subtotal - Intestatura 5 || 0.03 || 0.03 || 0.03 || 0.03 || 0.03 || 0.03 || 0.03 || 0.21 Barra mill-Intestatura 5 || || || || || || || || XX 01 04 yy - Infiq fuq assistenza teknika u amministrattiva (inkluż persunal estern) minn approprjazzjonijiet operazzjonali (li qabel kienu l-linji "BA") || || || || || || || || - Kwartieri Ġenerali || || || || || || || || - Delegazzjonijiet || || || || || || || || XX 01 05 03 - Nefqa maniġerjali oħra għal riċerka indiretta || || || || || || || || 10 01 05 03 - Nefqa maniġerjali oħra għal riċerka diretta || || || || || || || || Linji tal-baġit oħra (speċifika fejn xieraq) || || || || || || || || Subtotal – Barra mill-Intestatura 5 || || || || || || || || TOTAL KUMPLESSIV || 0.03 || 0.03 || 0.03 || 0.03 || 0.03 || 0.03 || 0.03 || 0.21 Ir-riżorsi umani u amministrattivi meħtieġa se jkunu koperti bl-allokazzjoni li tista’ tingħata lid-DĠ li jimmaniġġja skont il-proċedura annwali ta’ allokazzjoni fid-dawl tal-limitazzjonijiet eżistenti tal-baġit. [1] ĠU L 111, 24.4.2012, p. 1. [2] Il-Madagaskar, il-Mawrizju, is-Seychelles u ż-Żimbabwe. [3] Il-Madagaskar, il-Mawrizju, is-Seychelles u ż-Żimbabwe. [4] Ara l-punti 19 u 24 tal-Ftehim Interistituzzjonali.